На основу члана 44. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 15. став 2. Одлуке о оснивању Народнoг позоришта Ниш ("Службени лист Града Ниша", број 2/11 – пречишћен текст, 115/16, 99/20 и 85/21),

Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

I **ДАЈЕ СЕ САГЛАСНОСТ** на План и Програм рада Народнoг позоришта Ниш за 2023. годину, број 01-1534, који је донео Управни одбор ове установе, на седници одржаној 16.12.2022. године.

II План и Програм рада Народнoг позоришта Ниш за 2023. годину реализоваће се у складу са Финансијским планом ове установе за 2023. годину.

III Решење доставити Народном позоришту Ниш, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

др Бобан Џунић

***О б р а з л о ж е њ е***

На основу члана 44. став 1. тачка 5) Закона о култури (“Сл.гласник РС”бр.72/09,13/17,30/16-испр.,6/20, 47/21, 78/21), члана 15. став 1. тачка 5. Одлуке о оснивању Народног позоришта Ниш (Службени лист Града Ниша, број 2/11-пречишћен текст. 115/16. 99/20 и 85/21) и чл. 38. Статута Народног позоришта Ниш, управни одбор Народног позоришта Ниш, на седници одржаној 16.12.2022. године, донео је План и Програм рада Народног позоришта Ниш за 2023. годину, број 01-1534, и доставио га Градској управи за друштвене делатности на даљу надлежност.

У 2023. години Народно позориште Ниш планира да реализује 6 премијера, од тога шест самосталних и три копродукције.

Планиран је репертоар са 30 играјућих наслова, 130 одигране представе у продукцији Народног позоришта на домаћој сцени и на гостовањима, 40 гостујућих представа из Србије и иностранства, као и 32 друга програма (књижевне вечери, академије и трибине).

Народно позориште Ниш ће у 2023. години реализовати четврти фестивал позоришта балканског културног простора „Театар на раскршћу“.

У 2023. години Народно позориште Ниш планира учешће на свим значајним позоришним фестивалима у земљи и иностранству. Такође у плану су и гостовања у позориштима Србије, центрима за културу, као и у мањим местима, али и у градовима страних држава са којима позориште има вишегодишњу успешну сарадњу.

Маркетинг Народног позоришта планира да у 2023. години акценат стави на дигитални маркетинг и развој социјалних мрежа ради прикупљања директних информација о културним потребама грађана. Планиран је како наставак успешних маркетиншких активности, тако и креирање нових: уживо и онлајн читање драма младих аутора, драмских писаца у сарадњи са страним културним центрима, затим „АрТеатАрт“ – пројекат сталне отворене сцене на степеништу и платоу испред позоришта, „Сами Заједно Иницијатива“ – представе или делови представа у дворишту установа социјалне заштите и Интро „Театар на раскршћу“ – међународна конференција.

Планира се и велики број програмских активности, осмишљених кроз мале форме на отвореном простору у периоду од маја до краја септембра (представе, перформанси, мини концерти, стенд ап и песничење као нова форма читања поезије).

Посебан задатак Народног позоришта Ниш биће одржива сарадња и развој локалних, националних и међународних односа, успостављање интерсекторске сарадње на свим нивоима, партнерски односи, као и мобилност уметника.

Наставља се хуманитарна активност у сарадњи са установама за смештај лица са посебним потребама и удружењима грађана.

Чланом 33. Одлуке о буџету Града Ниша за 2023. годину („Службени лист Града Ниша“, број 131/22) прописано је да „директни корисници буџетских средстава, који су у буџетском смислу одговорни за индиректне кориснике буџетских средстава, врше расподелу средстава индиректним корисницима у оквиру својих одобрених апропријација“. Иста одредба прописује и обавезу корисника да доносе план за коришћење одобрене апропријације – финансијски план. У складу са наведеним, управни одбор Установе донео је Финансијски план Народног позоришта Ниш за 2023. годину, који је у циљу целовитог сагледавања Плана и Програма достављен у прилогу.

Имајући у виду да је План и Програм рада Народног позоришта Ниш за 2023. годину сачињен у складу са законом, прописима Града и циљевима оснивања Установе, Градска управа за друштвене делатности је израдила нацрт Решења о давању сагласности на План и Програм рада Народног позоришта Ниш за 2023. годину, као у диспозитиву.

вршилац дужности заменика начелника

Градске управе за друштвене делатности

Павлина Михајленко